open-index/open-wikipedia-markdown huggingface dataset:
Ρος Μπάρκλεϊ

Ο **Ρος Μπάρκλεϊ** (αγγλικά: *Ross Barkley*, 5 Δεκεμβρίου 1993) είναι Άγγλος ποδοσφαιριστής, ο οποίος αγωνίζεται ως μέσος για την Άστον Βίλα. Υπήρξε διεθνής με την Εθνική ομάδα της Αγγλίας.

Ξεκίνησε την επαγγελματική του καριέρα από την Έβερτον το 2010. Έχει αγωνιστεί ως δανεικός από την Έβερτον στις Σέφιλντ Γουένσντεϊ και στην Λιντς Γιουνάιτεντ. Αποκτήθηκε από τη Τσέλσι το 2017 για 15 εκατομμύρια λίρες. Έκανε το ντεμπούτο του με την Εθνική Αγγλίας το 2013 και αγωνίστηκε στο Παγκόσμιο Κύπελλο Ποδοσφαίρου 2014. Ο Μπάρκλεϊ γεννήθηκε και μεγάλωσε στο Λίβερπουλ  και έχει δικαίωμα να αγωνίζεται με την Εθνική ομάδα τόσο της Αγγλίας όσο και της Νιγηρίας, καθώς ο προπάππος του ήταν από τη Νιγηρία.

## Παραπομπές


## Εξωτερικοί σύνδεσμοι

* Στατιστικά του παίκτη από την UEFA.

Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Παίκτες νικητές ΟΥΕΦΑ Γιουρόπα Λιγκ
Κατηγορία:Άγγλοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Έβερτον
Κατηγορία:Ποδοσφαιριστές Σέφιλντ Γιουνάιτεντ
Κατηγορία:Ποδοσφαιριστές Λιντς Γιουνάιτεντ
Κατηγορία:Ποδοσφαιριστές Τσέλσι ΦΚ
Κατηγορία:Ποδοσφαιριστές Άστον Βίλα
Κατηγορία:Ποδοσφαιριστές Εθνικής Αγγλίας
Φραντς Ίτενμπαχ

Ο **Φραντς Ίτενμπαχ** (γερμ.:*Franz Ittenbach*, 18 Απριλίου 1813 &ndash; 1 Δεκεμβρίου 1879) ήταν Γερμανός ζωγράφος θρησκευτικών θεμάτων.

## Βιογραφικά στοιχεία
Ο Ίτενμπαχ γεννήθηκε στην πόλη Καίνιγκσβίντερ, κοντά στη Βόννη, και άρχισε την καλλιτεχνική του εκπαίδευση ως μαθητής του Κάουφμαν. Στη συνέχεια μαθήτευσε στον Φραντς Κατς (Franz Katz) στην Κολωνία. Το 1832, σε ηλικία 19 ετών έγινε φοιτητής στην Ακαδημία Τεχνών του Ντίσελντορφ, όπου διδάχθηκε και σε ιδιωτικά μαθήματα από τον πρόεδρό της, τον Φρήντριχ Βίλχελμ Σάντοβ. Ο `Ιτενμπαχ συνδέεται έτσι με τη «σχολή του Ντίσελντορφ» στη ζωγραφική. Υπήρξε επίσης μέλος του Κινήματος των Ναζαρηνών και συνδέθηκε κυρίως με τρεις φίλους και συμφοιτητές του: τους Καρλ και Αντρέας Μύλερ, και τον Ερνστ Ντέγκερ. Η τετράδα αυτή ταξίδεψε στη Γερμανία, μελετώντας και ζωγραφίζοντας μαζί. Από το 1839 μέχρι το 1842 ο Ίτενμπαχ έζησε στην Ιταλία. Επιστρέφοντας, παρέμεινε για κάποιο διάστημα στο Μόναχο. Το 1849 επέστρεψε οριστικά στο Ντίσελντορφ, όπου και πέθανε σε ηλικία 66 ετών. Από το 1859 μέχρι τον θάνατό του ήταν μέλος του καλλιτεχνικού συλλόγου «Malkasten».

## Το έργο του
Ο Ίτενμπαχ ήταν πολύ θρήσκος Ρωμαιοκαθολικός και αρνιόταν με επιμονή αναθέσεις έργων με θέματα μυθολογικά ή ειδωλολατρικά. Αφιέρωσε τη σταδιοδρομία του αποκλειστικά στη διακόσμηση ναών. Για τα μείζονα έργα του προετοιμαζόταν πνευματικά με εξομολόγηση και συμμετοχή στη Θεία Ευχαριστία.

thumb|200px|left|''Παναγία και Θείο Βρέφος'' (1855)
Λέγεται ότι τα καλύτερα έργα του βρίσκονται στη Βόννη, στον ναό του Αγίου Ρεμιγίου, και στον ναό του ίδιου αγίου στο Βρότσλαβ. Υπάρχει επίσης μία αξιόλογη *Αγία Οικογένεια* με χρονολογία 1861 που φιλοτεχνήθηκε για λογαριασμό του πρίγκιπα Ιωάννη Β΄ του Λίχτενσταϊν, για το ιδιωτικό του παρεκκλήσιο κοντά στη Βιέννη. Τα περισσότερα από τα άλλα του έργα βρίσκονται σε διάφορους ρωμαιοκαθολικούς ναούς στη Γερμανία, ωστόσο ένα που παριστάνει την Παναγία ως «Βασίλισσα των Ουρανών» (άγνωστης χρονολογίας), πωλήθηκε το 2013 από έναν αγγλικανικό ναό του Cheltenham της Αγγλίας. Το μόνη σημαντική νωπογραφία του, έργο του 1844, βρίσκεται σε ένα ναό στη μικρή πόλη Remagen.

Ο Ίτενμπαχ υπήρξε δημοφιλής στους αυλικούς κύκλους και μέλος των περισσότερων ευρωπαϊκών ακαδημιών τέχνης. Τιμήθηκε με αρκετά παράσημα και μετάλλια. Ζωγράφισε και λίγες προσωπογραφίες, αλλά δεν είναι σημαντικές.

## Παραπομπές


## Πηγές

* Το αντίστοιχο λήμμα στη *Νέα Ελληνική Εγκυκλοπαίδεια* (Χάρη Πάτση), τόμος 14, σελ. 427

Κατηγορία:Γερμανοί ζωγράφοι
Κατηγορία:Ρομαντικοί ζωγράφοι
Κατηγορία:Προσωπογράφοι
Ιερά Μητρόπολις Θεσσαλιώτιδος και Φαναριοφερσάλων

Η **Ιερά Μητρόπολις Θεσσαλιώτιδος και Φαναριοφερσάλων**, είναι μια από τις 81 Μητροπόλεις τις Εκκλησίες της Ελληνικής Ορθόδοξης Εκκλησίας.

Η Ιερά Μητρόπολις περιλαμβάνει: Ολόκληρη την περιφερειακή ενότητα Καρδίτσας, τον δήμο Φαρσάλων και το όμορο αυτού χωριό Ελευθεροχώρι του νομού Μαγνησίας, το Μικρό Βουνό νομού Λαρίσης και το Ροποτό του νομού Τρικάλων. Έδρα της Ιεράς Μητροπόλεως είναι η πόλη της Καρδίτσας.

Στις 25 Ιουνίου 2014 Μητροπολίτης Θεσσαλιώτιδος και Φαναριοφερσάλων εξελέγη ο αρχιμανδρίτης Τιμόθεος Άνθης, ο οποίος χειροτονήθηκε στις 30 του ίδιου μήνα και ενθρονίστηκε στον Μητροπολιτικό και Καθεδρικό Ναό Αγίων Κωνσταντίνου και Ελένης Καρδίτσας στις 19 Ιουλίου.

## Αρχιερατικές περιφέρειες

## Τοπική αγιολογία
* Πολιούχος: Ιερομάρτυς Σεραφείμ, Αρχιεπίσκοπος Φαναρίου και Νεοχωρίου ο Θαυματουργός, στις 4 Δεκεμβρίου, την Κυριακή των Μυροφόρων στην Καρδίτσα και την τελευταία Κυριακή του Σεπτεμβρίου στο Φανάρι.
* Άγιος Αρσένιος Αρχιεπίσκοπος Ελασσώνος ο εκ Καλογραιανών, στις 19 Ιουνίου (μετακομιδή Ιερού Λειψάνου).
* Ιερομάρτυς Παρθένιος επίσκοπος Ραδοβισδίου ο εκ Βατσουνιάς, στις 21 Ιουλίου.
* Νεομάρτυς Νικόλαος ο εν Βουναίνοις, στις 9 Μαΐου και στις 4 Οκτωβρίου (μετακομιδή Ι. Λειψάνων).
* Οσιομάρτυς Δαμιανός ο εκ Μυριχόβου, στις 14 Φεβρουαρίου.
* Όσιος Διονύσιος ο εν Ολύμπω ο εκ Σκλαταίνης.

## Εικόνες περίπυστοι
μικρογραφία|Ο Μητροπολιτικός Ναός Αγίων Κωνσταντίνου και Ελένης στην Καρδίτσα
Παναγίας Σπηλιάς, Παναγίας Κορώνης, Παναγίας Πέτρας, Παναγίας Πελεκητής, Παναγίας Καλλιφωνίου, στις ομώνυμες Ιερές Μονές, Παναγίας Δεμερλιωτίσσης στον Σταυρό Φαρσάλων, Ζωοδόχου Πηγής στον Ιερό Ναό Ζωοδόχου Πηγής Καρδίτσης, Τιμίου Προδρόμου στον ομώνυμο Ιερό Ναό του χωρίου Πρόδρομος δήμου Καρδίτσας και Μεταμόρφωσις του Σωτήρος στο ομώνυμο προσκύνημα, του ιδίου χωρίου. Επίσης στο χωριό Άγιοι Ανάργυροι Μουζακίου υπάρχει η εικόνα της Παναγίας Βασίλισσας στον Ναό Αγίου Γεωργίου.

## Επισκοπικός κατάλογος

## Παραπομπές


## Πηγές
* Επίσημη ιστοσελίδα
* 
* 


Θεσσαλιωτιδος
Σεισμοτεκτονική

Η **σεισμοτεκτονική** είναι ιδιαίτερος κλάδος της σεισμολογίας, αλλά και τομέας της τεκτονικής με αντικείμενο έρευνας και μελέτης τη σχέση ενός σεισμού (αιτιών και δυνάμεων που τον προκάλεσαν) με την τεκτονική κατάσταση της περιοχής, αλλά και με τις τεκτονικές παραμορφώσεις που προκλήθηκαν από την σεισμική δράση στην ίδια περιοχή. Ουσιαστικά από τη μελέτη της σχέσης αυτής προσδιορίζεται η σεισμικότητα μιας περιοχής και κατ΄ επέκταση ο βαθμός της σεισμικής επικινδυνότητάς της. Από τα παραπάνω καθίσταται εμφανής και η σπουδαιότητα του κλάδου αυτού.

Βασικά εργαλεία της σεισμοτεκτονικής αποτελούν τα σεισμογραφικά στοιχεία που παρέχουν οι σεισμογράφοι, ως προς το είδος του σεισμού, οι σεισμικές καταγραφές, οι γεωλογικοί και ειδικότερα οι τεκτονικοί χάρτες, όπου μπορούν να προσδιοριστούν ενεργά ρήγματα, ή άλλες τεκτονικές διεργασίες, σε συνδυασμό με επιτόπιες έρευνες και μετρήσεις, καθώς και η μελέτη σχετικών ιστορικών αρχείων γεωμορφολογίας του τόπου.

## Πηγές
* *Εγκυκλοπαίδεια Πάπυρος Larousse Britannica*, τ. 53ος, σ. 285

Κατηγορία:Σεισμολογία
Κατηγορία:Τεκτονική
Βασκική σύγκρουση

Η **Βασκική σύγκρουση**, επίσης γνωστή ως η **σύγκρουση Ισπανίας-ETA**, ήταν ένοπλη και πολιτική σύγκρουση μεταξύ του ισπανικού κράτους, της Γαλλίας και του Εθνικού Απελευθερωτικού Κινήματος Βάσκων (MLNV), μιας ομάδας κοινωνικών και πολιτικών Βασκικών οργανώσεων, που επεδίωκαν την ανεξαρτησία τους από την Ισπανία και τη Γαλλία. Το κίνημα χτίστηκε γύρω από την αυτονομιστική οργάνωση ΕΤΑ, η οποία από το 1959 ξεκίνησε μια εκστρατεία επιθέσεων εναντίον ισπανικών διοικήσεων. Σε απάντηση, η ETA ήταν απαγορευμένη ως τρομοκρατική οργάνωση από τις ισπανικές, βρετανικές, γαλλικές και αμερικανικές αρχές. Η σύγκρουση έλαβε χώρα κυρίως στο ισπανικό έδαφος, αν και σε μικρότερο βαθμό ήταν επίσης παρούσα στη Γαλλία, και ήταν η μεγαλύτερη βίαιη σύγκρουση στη σύγχρονη δυτική Ευρώπη. Έχει χαρακτηριστεί μερικές φορές ως ο "πλέον μακροχρόνιος πόλεμος στην Ευρώπη».

Η ορολογία είναι αμφιλεγόμενη. Ο όρος «βασκική σύγκρουση» προτιμάται από τις βασκικές εθνικιστικές ομάδες, συμπεριλαμβανομένων εκείνων που είναι αντίθετοι στη βία της ETA. Η ισπανική κοινή γνώμη απορρίπτει γενικά τον όρο, θεωρώντας ότι είναι καταπολέμηση τρομοκρατικών ομάδων από τις νόμιμες κρατικές υπηρεσίες.

Η σύγκρουση έχει πολιτικές και στρατιωτικές διαστάσεις. Οι συμμετέχοντες περιλαμβάνουν πολιτικούς και πολιτικούς ακτιβιστές και στις δύο πλευρές, η abertzale αριστερά και η ισπανική κυβέρνηση, οι δυνάμεις ασφαλείας της Ισπανίας και της Γαλλίας αγωνίζονται κατά της ETA και άλλων μικρών οργανώσεων που συμμετέχουν συνήθως στο kale borroka. Ακροδεξιές παραστρατιωτικές ομάδες που μάχονται κατά της ETA ήταν επίσης ενεργές στις δεκαετίες του 1970 και του 1980.

Παρά το γεγονός ότι η συζήτηση σχετικά με την ανεξαρτησία των Βάσκων άρχισε τον 19ο αιώνα, η ένοπλη σύγκρουση ξεκίνησε όταν δημιουργήθηκε η ETA. Από τότε, η σύγκρουση είχε ως αποτέλεσμα το θάνατο περισσότερων από 1.000 ανθρώπων, οι περισσότεροι από τους οποίους αξιωματικοί της αστυνομίας και της ασφάλειας, μέλη των ενόπλων δυνάμεων, Ισπανοί πολιτικοί, δημοσιογράφοι και άλλοι πολίτες, όπως επίσης και ορισμένα μέλη της ETA. Ακόμη, χιλιάδες άνθρωποι τραυματίστηκαν, δεκάδες απήχθησαν και αμφισβητούμενος αριθμός ζει στην εξορία, είτε για να ξεφύγουν από τη βία ή για να αποφύγουν τη σύλληψη από την ισπανική ή γαλλική αστυνομία ή από την Europol / Interpol.

Στις 20 Οκτωβρίου του 2011, η ETA ανακοίνωσε «οριστική παύση της ένοπλης δραστηριότητας της». Ο ισπανός πρωθυπουργός Χοσέ Λουίς Ροδρίγκεθ Θαπατέρο χαρακτήρισε την κίνηση ως «μια νίκη για τη δημοκρατία, το δίκαιο και τη λογική».

## Παραπομπές


Β
Βασκική σύγκρουση
Β
ΑΤΕ ΠΕΚ Παρεκκλησιάς

Η **Αγροτική Τοπική Ένωση Παναγροτικής Ένωσης Κύπρου Παρεκκλησιάς** ή η **ΑΤΕ ΠΕΚ Παρεκκλησιάς** (διαβάζεται «άτε πεκ») είναι κυπριακή ποδοσφαιρική ομάδα από την Παρεκκλησιά της επαρχίας Λεμεσού. Η ομάδα είχε 8 συμμετοχές στη Δ΄ κατηγορία της Κύπρου. Το 2006 ενοποιήθηκε με την ΑΜΕΠ Παρεκκλησιάς δημιουργώντας την Ένωση Νέων Παρεκκλησιάς. Η ομάδα επαναδραστηριοποιήθηκε το 2023. 

## Ιστορία

Η ΑΤΕ ΠΕΚ ιδρύθηκε το 1954. Χρώματα της ομάδας είναι το κίτρινο και το μαύρο. Αρχικά συμμετείχε στις διοργανώσεις της Ποδοσφαιρικής Αθλητικής Αγροτικής Ομοσπονδίας Κύπρου (ΠΑΑΟΚ).

Το καλοκαίρι του 1985 η Κυπριακή Ομοσπονδία Ποδοσφαίρου (ΚΟΠ) αποφάσισε τη δημιουργία της Δ΄ κατηγορίας. Η ΑΤΕ ΠΕΚ ήταν ανάμεσα στις ομάδες που επελέγησαν από τη ΣΤΟΚ για να συμμετάσχει στο πρώτο πρωτάθλημα της κατηγορίας και έτσι εντάχθηκε στις τάξεις της ΚΟΠ.  Η ΑΤΕ ΠΕΚ  συμμετείχε στη Δ΄ κατηγορία για 8 συνεχόμενες περιόδους. Η καλύτερη πορεία της ομάδας ήταν την περίοδο 1987-88.  Η ΑΤΕ ΠΕΚ τερμάτισε στην πρώτη θέση του ομίλου της (Λεμεσού-Πάφου), κερδίζοντας το δικαίωμα να συμμετάσχει σε αγώνες μπαράζ με τις νικήτριες των άλλων δύο ομίλων. Οι δύο πρώτες ομάδες προβιβάζονταν στην Γ΄ κατηγορία. Η ΑΤΕ ΠΕΚ τερμάτισε στην τρίτη θέση των μπαράζ (ισοβαθμούσε με τη δεύτερη ομάδα αλλά υστερούσε στη διαφορά τερμάτων) και έχασε τον προβιβασμό.

Η περίοδος 1992-93 ήταν η τελευταία που η Δ΄ κατηγορία διεξαγόταν με ομίλους και έτσι οι περισσότερες ομάδες των ομίλων της περιόδου αυτής υποβιβάστηκαν στα αγροτικά πρωταθλήματα. Η ΑΤΕ ΠΕΚ τερμάτισε στη δέκατη θέση του ομίλου της και υποβιβάστηκε στα αγροτικά (τοπικά) πρωταθλήματα. 

Το 2006 ενοποιήθηκε με την ΑΜΕΠ Παρεκκλησιάς δημιουργώντας την Ένωση Νέων Παρεκκλησιάς. Η ομάδα επαναδραστηριοποιήθηκε το 2023 και συνεχίζει στις διοργανώσεις της Ποδοσφαιρικής Αθλητικής Αγροτικής Ομοσπονδίας Κύπρου (ΠΑΑΟΚ).






1Η Δ΄ κατηγορία ήταν χωρισμένη σε τρεις ομίλους. Η ΑΤΕ ΠΕΚ συμμετείχε στον όμιλο Λεμεσού-Πάφου.
2Η Δ΄ κατηγορία ήταν χωρισμένη σε τέσσερις ομίλους. Η ΑΤΕ ΠΕΚ συμμετείχε στον Δ΄ όμιλο.


## Τίτλοι-διακρίσεις
*Δ΄ κατηγορία:
**Πρωταθλήτρια (1): 1987-88 (Λεμεσού-Πάφου)

*Πρωτάθλημα πρωταθλητριών ΣΤΟΚ: 
**Πρωταθλήτρια (1): 2006

*Ασπίδα ΣΤΟΚ(1): 2006

*Πρωτάθλημα ΠΑΑΟΚ:
** Πρωταθλήτρια (3): 1978, 1980, 2006

*Κύπελλο ΠΑΑΟΚ: 
** Κυπελλούχος (1): 1984

## Παραπομπές


## Δείτε επίσης

*Ποδόσφαιρο στην Κύπρο

Κατηγορία:Ποδοσφαιρικές ομάδες Κύπρου (ανδρών)
Κατηγορία:Αθλητικοί σύλλογοι Επαρχίας Λεμεσού
Κατηγορία:Ιδρύσεις ποδοσφαιρικών ομάδων το 1967
Κατηγορία:Παρεκκλησιά
Αθλητική Μορφωτική Ένωση Παρεκκλησιάς

Η **Αθλητική Μορφωτική Ένωση Παρεκκλησιάς** (ή η **ΑΜΕΠ Παρεκκλησιάς**) ήταν κυπριακή ποδοσφαιρική ομάδα από την Παρεκκλησιά της επαρχίας Λεμεσού. Η ομάδα έχει συμμετοχές στη Γ΄ κατηγορία και στη Δ΄ κατηγορία ποδοσφαίρου της Κύπρου. Το 2006 ενοποιήθηκε με την ΑΤΕ ΠΕΚ Παρεκκλησιάς δημιουργώντας την Ένωση Νέων Παρεκκλησιάς. Μετά τη διάλυση της Ένωσης Νέων Παρεκκλησιάς το 2017, η ΑΜΕΠ επαναδραστηριοποιήθηκε το 2018 αλλά το 2022 διέκοψε ξανά τη λειτουργία της.

## Ιστορία
Η ΑΜΕΠ ιδρύθηκε το 1961. Αρχικά συμμετείχε στις διοργανώσεις της Επαρχιακής Ποδοσφαιρικής Ομοσπονδίας Λεμεσού (ΕΠΟΛ). Το 1998 εντάχθηκε στη Δ΄ κατηγορία και στις τάξεις της Κυπριακής Ομοσπονδίας Ποδοσφαίρου (ΚΟΠ) μέσω του πρωταθλήματος ένταξης. Στην πρώτη συμμετοχή της στη Δ΄ κατηγορία, την περίοδο 1998-99, τερμάτισε στην έβδομη θέση. Την περίοδο 1999-00 τερμάτισε στην τέταρτη θέση. Το καλοκαίρι του 2000 λόγω της ενοποίησης του Ευαγόρα Πάφου και του ΑΠΟΠ Πάφου δημιουργήθηκε μια κενή θέση σε όλες τις κατηγορίες της ΚΟΠ. Η ΑΜΕΠ, ως η τέταρτη ομάδα της Δ΄ κατηγορίας, έδωσε αγώνες μπαράζ με τις 3 τελευταίες ομάδες του πρωταθλήματος Γ΄ κατηγορίας 1999-00. Παρόλο που οι άλλες 3 ομάδες συμμετείχαν σε ανώτερη κατηγορία, η ΑΜΕΠ κέρδισε τους αγώνες μπαράζ και προβιβάστηκε στη Γ΄ κατηγορία. 

Στη μοναδική συμμετοχή της στη Γ΄ κατηγορία, την περίοδο 2000-01, τερμάτισε στην προτελευταία θέση και υποβιβάστηκε. Την περίοδο 2001-02 τερμάτισε στην έκτη θέση του πρωταθλήματος Δ΄  κατηγορίας. Πριν από την έναρξη του πρωταθλήματος Δ΄ κατηγορίας 2002-03 αποχώρησε από την ΚΟΠ λόγω οικονομικών προβλημάτων. Συνέχισε στα αγροτικά (τοπικά) πρωταθλήματα. Συμμετείχε στις διοργανώσεις της ΕΠΟΛ. 

Το 2006 κέρδισε την επανένταξη της στη Δ΄ κατηγορία μέσω του πρωταθλήματος ένταξης. Το καλοκαίρι του ίδιου έτους  ενοποιήθηκε με την ΑΤΕ ΠΕΚ Παρεκκλησιάς δημιουργώντας την Ένωση Νέων Παρεκκλησιάς η οποία πήρε τη θέση της ΑΜΕΠ στο πρωτάθλημα Δ΄ κατηγορίας 2006-07.

Το 2017 η Ένωση Νέων Παρεκκλησιάς ανέστειλε τη λειτουργία της. Το 2018 η ΑΜΕΠ επαναλειτούργησε. Συνεχίσε στις διοργανώσεις της ΕΠΟΛ.  Το 2022 ανέστειλε τη λειτουργία της.




## Τίτλοι
*Πρωτάθλημα πρωταθλητριών ΣΤΟΚ: 
** Πρωταθλήτρια (2): 1994-95, 1999-98
*Κύπελλο ΣΤΟΚ: 
** Κυπελλούχος (1): 1991-92
*Α΄ κατηγορία ΕΠΟΛ:
** Πρωταθλήτρια (5): 1992-93, 1994-95, 1995-96, 1997-98, 2005-06
*Κύπελλο ΕΠΟΛ:
** Κυπελλούχος (4): 1991-92, 1992-93, 1997-98, 2005-06

## Παραπομπές


## Δείτε επίσης

*Ποδόσφαιρο στην Κύπρο

Κατηγορία:Ανενεργές ποδοσφαιρικές ομάδες Κύπρου (ανδρών)
Κατηγορία:Αθλητικοί σύλλογοι Επαρχίας Λεμεσού
Κατηγορία:Ιδρύσεις ποδοσφαιρικών ομάδων το 1961
Κατηγορία:Παρεκκλησιά
Russian Roulette (άλμπουμ)

***Russian Roulette*** είναι ο τίτλος του έβδομου στούντιο άλμπουμ του γερμανικού metal συγκροτήματος Accept, το οποίο κυκλοφόρησε στις 21 Απριλίου του 1986 από την "RCA Records" στην Ευρώπη και από την "Portrait Records" στην Αμερική. Η ηχογράφηση του άλμπουμ πραγματοποιήθηκε από τον Οκτώβριο του 1985 μέχρι τον Δεκέμβριο του 1986 στα "Dierks Studios" της Κολωνίας.

Αυτός ήταν ο τελευταίος δίσκος των Accept με τον Ούντο Ντιρκσνάιντερ στα φωνητικά μέχρι το "*[[Objection Overruled]]*" του 1993. Ο ήχος του άλμπουμ παρουσιάζει μία επιστροφή στις βαρύτερες, ηχητικά, εποχές του συγκροτήματος των πρώτων τεσσάρων άλμπουμ τους.

Οι κριτικές για τον δίσκο ήταν μέτριες προς θετικές, με το "Allmusic" να του δίνει 2,5 / 5 αστέρια και το "Metal Storm" 8,1 / 10. Οι πωλήσεις του ήταν χαμηλότερες σε σχέση με τους προκατόχους του, αν και παρουσίασε την υψηλότερη θέση στα τσαρτ της πατρίδας τους, μέχρι το "*[[Blood of the Nations]]*" του 2010, ανεβαίνοντας στο # 5. Παρ' όλα αυτά, στις Ηνωμένες Πολιτείες δεν κατάφερε να μπει στο Top-100 και στη Μεγάλη Βρετανία έφθασε μόλις στο # 80, όντας ο τελευταίος τους δίσκος, που μπήκε στα βρετανικά τσαρτ μέχρι το "*[[Blind Rage]]*" του 2014.

## Τραγούδια του δίσκου
**1. T.V. War** *(Dirkschneider, Hoffmann, Fischer, Baltes, Kaufmann, Deaffy)* - 3:27
**2. Monsterman** *(Dirkschneider, Hoffmann, Fischer, Baltes, Kaufmann, Deaffy)* - 3:25
**3. Russian Roulette** *(Dirkschneider, Hoffmann, Fischer, Baltes, Kaufmann, Deaffy)* - 5:22
**4. It's Hard to Find a Way** *(Dirkschneider, Hoffmann, Fischer, Baltes, Kaufmann, Deaffy)* - 4:19
**5. Aiming High** *(Dirkschneider, Hoffmann, Fischer, Baltes, Kaufmann, Deaffy)* - 4:26
**6. Heaven Is Hell** *(Dirkschneider, Hoffmann, Fischer, Baltes, Kaufmann, Deaffy)* - 7:12
**7. Another Second to Be** *(Dirkschneider, Hoffmann, Fischer, Baltes, Kaufmann, Deaffy)* - 3:19
**8. Walking in the Shadow** *(Dirkschneider, Hoffmann, Fischer, Baltes, Kaufmann, Deaffy)* - 4:27
**9. Man Enough to Cry** *(Dirkschneider, Hoffmann, Fischer, Baltes, Kaufmann, Deaffy)* - 3:14
**10. Stand Tight** *(Dirkschneider, Hoffmann, Fischer, Baltes, Kaufmann, Deaffy)* - 4:05

## Θέσεις τσαρτ
***Russian Roulette*** *(άλμπουμ)*

***Επίσημη κυκλοφορία: [[21 Απριλίου]] [[1986]]***

## Τα μέλη των Accept
Το "*Russian Roulette*" ηχογραφήθηκε από τους εξής μουσικούς:
* **[[Ούντο Ντιρκσνάιντερ]]** - φωνητικά
* **[[Βολφ Χόφμαν]]** - κιθάρα
* **[[Γιοργκ Φίσερ]]** - κιθάρα
* **[[Πέτερ Μπάλτες]]** - μπάσο
* **[[Στέφαν Κάουφμαν]]** - τύμπανα

## Παραπομπές


## Πηγές
* Russian Roulette - Accept | Songs, Reviews, Credits, Awards | AllMusic
* Accept - Russian Roulette - Reviews - Encyclopaedia Metallum: The Metal Archives
* starling.rinet.ru - Russian Roulette

Κατηγορία:Άλμπουμ του 1986
Κατηγορία:Άλμπουμ των Accept
Τεκτογλυφή

Η **τεκτογλυφή** (tectoglyphe) είναι όρος της Γεωλογίας και της Τεκτονικής με τον οποίο προσδιορίζονται χαρακτηριστικά των πλευρών ενός ρηξιγενούς επιπέδου. Εκ των παρατηρουμένων τεκτογλυφών αποκαλύπτονται πλείστες πληροφορίες στις κινήσεις των πλευρικών τμημάτων του ρηξιγενούς.

Χαεακτηριστικά παραδείγματα τεκτογλυφών είναι οι αυλακώσεις, οι λεπιώσεις, οι ραβδώσεις και οι σχισμές.

## Πηγές
* *Εγκυκλοπαίδεια Πάπυρος Larousse Britannica* τ.57ος, σ.41

## Εξωτερικοί σύνδεσμοι
*Τεκτογλυφές με εκπληκτικές φωτογραφίες και αναλύσεις (στη γαλλική)

Κατηγορία:Τεκτονική
Καββαδίας

Το όνομα **Καββαδίας** μπορεί να αναφέρεται σε κάποιο από τα παρακάτω:

## Επώνυμο
* Οικογένεια Καββαδία, οικογένεια αρματολών από τα `Αγραφα
* Αλέξανδρος Καββαδίας (1884-1971), καθηγητής της ιατρικής
* Ανδρέας Καββαδίας (1873-1964), δημοσιογράφος και συγγραφέας
* Γεώργιος Καββαδίας (19ος αι.), νομομαθής
* Επαμεινώνδας Καββαδίας (20ός αι.), αντιναύαρχος
* Ιερεμίας Καββαδίας (γενν. 1693), λόγιος κληρικός
* Νίκος Καββαδίας (1910-1975), ποιητής και πεζογράφος
* Παναγιώτης (Παναγής) Καββαδίας (1850-1928), αρχαιολόγος

## Τοπωνύμιο
* `Ορμος του νησιού Κάλαμος

## Δείτε επίσης
* Μακάριος Καβαδίας
Μιχαήλ Καθεκλάς

Ο **Μιχαήλ Καθεκλάς** ήταν Έλληνας αγωνιστής στην Επανάσταση του 1821, καταγόμενος από το Κούνενι Κισάμου Κρήτης, τη σημερινή Βάθη Χανίων.

Ο Καθεκλάς έλαβε μέρος στις πολεμικές επιχειρήσεις στη δυτική Κρήτη. Αργότερα, όταν η επανάσταση καταστάλθηκε στη μεγαλόνησο, ο Κουνενιώτης μαχητής πέρασε στην Πελοπόννησο, όπου και πολέμησε μέχρι το 1827. Στη συνέχεια επέστρεψε στην Κρήτη, όπου και αγωνίσθηκε στην Επανάσταση του 1841.

## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* (Χάρη Πάτση), τόμος 14, σελ. 558

Καθεκλας
Jubileum Volume I

***Jubileum Volume I*** είναι ο τίτλος της συλλογής τραγουδιών του σουηδικού metal συγκροτήματος Bathory, η οποία κυκλοφόρησε στις 3 Οκτωβρίου του 1992 μέσω της δισκογραφικής εταιρείας "Black Mark Records".

Η συλλογή αυτή περιέχει ηχογραφήσεις που πραγματοποιήθηκαν από το 1983 μέχρι το 1991, μεταξύ αυτών τρία πρώην ακυκλοφόρητα κομμάτια, όπως και το "*Sacrifice*" από την συλλογή "*Scandinavian Metal Attack*". Την επόμενη χρονιά ακολούθησε το δεύτερο μέρος της συλλογής με τίτλο "*[[Jubileum Volume II]]*" και το 1998 το "*[[Jubileum Volume III]]*".

## Τραγούδια του δίσκου
**1. Rider at the Gate of Dawn** *(Quorthon)* - 1:19
*πρώην ακυκλοφόρητο*
**2. Crawl to Your Cross** *(Quorthon)* - 4:38
*πρώην ακυκλοφόρητο*
**3. Sacrifice** *(Quorthon)* - 4:14
*από το "Scandinavian Metal Attack"*
**4. Dies Irae** *(Quorthon)* - 5:13
*από το "[[Blood Fire Death]]"*
**5. Through Blood by Thunder** *(Quorthon)* - 6:03
*από το "[[Twilight of the Gods]]"*
**6. You Don't Move Me (I Don't Give a Fuck)** *(Quorthon)* - 3:30
*πρώην ακυκλοφόρητο*
**7. Odens Ride Over Nordland** *(Quorthon)* - 3:00
*από το "[[Blood Fire Death]]"*
**8. A Fine Day to Die** *(Quorthon)* - 8:53
*από το "[[Blood Fire Death]]"*
**9. War** *(Quorthon)* - 2:15
*από το "[[Bathory (άλμπουμ)|Bathory]]"*
**10. Enter the Eternal Fire** *(Quorthon)* - 6:56
*από το "[[Under the Sign of the Black Mark]]"*
**11. Song to Hall Up High** *(Quorthon)* - 2:43
*από το "[[Hammerheart]]"*
**12. Sadist** *(Quorthon)* - 2:58
*από το "[[The Return (άλμπουμ)|The Return]]"*
**13. Under the Runes** *(Quorthon)* - 5:57
*από το "[[Twilight of the Gods]]"*
**14. Equimanthorn** *(Quorthon)* - 3:44
*από το "[[Under the Sign of the Black Mark]]"*
**15. Blood Fire Death** *(Quorthon)* - 10:28
*από το "[[Blood Fire Death]]"*

## Τα μέλη των Bathory
Οι μουσικοί οι οποίοι ηχογράφησαν τα κομμάτια του "*Jubileum Volume I*" είναι οι εξής:

* **[[Quorthon]]** - κιθάρα, φωνητικά, μπάσο, συνθεσάιζερ
* **Rickard Bergman** - μπάσο
* **Andreas Johansson** - μπάσο
* **Christer Sandström** - μπάσο
* **Kothaar** - μπάσο
* **Vvornth** - τύμπανα
* **Paul Pålle Lundburg** - τύμπανα
* **Stefan Larsson** - τύμπανα

## Πηγές
* Jubileum Volume I - Bathory | Songs, Reviews, Credits, Awards | AllMusic
* Bathory - History archive - Bathory
* Bathory - Jubileum Volume I - Reviews - Encyclopaedia Metallum: The Metal Archives

Κατηγορία:Δισκογραφία των Bathory
Κατηγορία:Άλμπουμ του 1992
Καϊκοσθένης

Ο **Καϊκοσθένης** (περ. 200 π.Χ.) ήταν αρχαίος Έλληνας γλύπτης από την Αττική.

Ο πατέρας του ονομαζόταν Απολλωνίδης, ενώ ο αδελφός του Δίος ήταν επίσης γλύπτης. Δεν είναι βέβαιο αν επρόκειτο για Αθηναίο, Θριάσιο ή Φυλάσιο ως προς τον δήμο της καταγωγής του, καθώς σε επιγραφή που φέρει το όνομά του δεν διασώζεται η αρχή του ονόματος του δήμου του.

Ο Καϊκοσθένης φαίνεται ότι υπήρξε πολύ δραστήριος καλλιτέχνης, γιατί το όνομά του έχει διασωθεί σε πολλά βάθρα αγαλμάτων που ανακαλύφθηκαν στην Αθήνα, τόσο επάνω στην Ακρόπολη, όσο και κάτω στην πόλη.

Ορισμένοι από τους νεότερους ερευνητές ταυτίζουν τον Καϊκοσθένη με τον **Χαλκοσθένη**, τον οποίο αναφέρει ο Πλίνιος (*Nat. Hist.* 34, 87).

## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* (Χάρη Πάτση), τόμος 14, σελ. 572

Κατηγορία:Αρχαίοι Έλληνες γλύπτες
Ιακωβιτισμός

Ο **Ιακωβιτισμός** (αγγλικά: *Jacobitism*, , ιρλανδικά: Seacaibíteachas, σκωτικά γαελικά: *Seumasachas*) ήταν το πολιτικό κίνημα στη Μεγάλη Βρετανία και την Ιρλανδία για την αποκατάσταση του Ρωμαιοκαθολικού Στιούαρτ Βασιλιά Ιακώβου Β΄ της Αγγλίας και των κληρονόμων του να τους θρόνους της Αγγλίας, της Σκωτίας και της Ιρλανδίας. Το κίνημα πήρε το όνομά του από το *Jacobus*, λατινική μορφή του James, και αναφέρεται σε μια μακρά σειρά Ιακωβιτικών εξεγέρσεων μεταξύ 1688 και 1746.

Μετά την καθαίρεση του Ιακώβου Β΄ το 1688 και την αντικατάστασή του από την κόρη του Μαρία Β΄, αποκλείοντας από κοινού με τον σύζυγό της και πρώτο εξάδελφο (ανιψιό του Ιακώβου) Γουλιέλμο Γ΄, ο Στιούαρτ έζησε στην εξορία, προσπαθώντας κατά καιρούς να ανακτήσει το θρόνο. Τα οχυρά του Ιακωβιτισμού ήταν μέρη των Χάιλαντς της Σκωτίας και Βόρειοανατολικά Λόουλαντς, η Ιρλανδία και μέρη της Βόρειας Αγγλίας (κυρίως εντός των κομητειών της Νορθουμβρίας και του Λάνκασαϊρ). Σημαντική στήριξη υπήρχε επίσης στην Ουαλία και τη Νοτιοδυτική Αγγλία.

Οι Ιακωβίτες πίστευαν ότι η κοινοβουλευτική παρέμβαση με μοναρχική διαδοχή ήταν παράνομη. Οι Καθολικοί ήλπιζαν πως οι Στιούαρτς θα επανέφεραν τη νομιμότητα. Στη Σκωτία, ο Ιακωβιτισμός ενεπλάκη στο σύστημα των πολεμικών κλανς (φατριών) με αρχηγό του κινήματος τον μεγαλύτερο υίο του Ιακώβου Β' τον Κάρολο Στιούαρτ.

Με την καταστολή της επανάστασης του 1745 και την ήττα των Ιακωβιτών στη μάχη του Καλλόντεν το κίνημα βρέθηκε σε παρακμή. Ο Κάρολος Στιούαρτ και οι υποστηρικτές του κυνηγήθηκαν ενώ επακόλουθες προσπάθειες για την επαναφορά του πατέρα του στο θρόνο δεν υλοποιήθηκαν.

Το έμβλημα των Ιακωβιτών είναι η Λευκή Κονκάρδα. Η Ημέρα του Λευκού Ρόδου γιορτάζεται στις 10 Ιουνίου, την επέτειο της γέννησης του Παλαιού Διεκδικητή το 1688.

## Παραπομπές


## Εξωτερικοί σύνδεσμοι
* The Jacobites
* The Jacobite Heritage
* BBC-Interactive Timeline of British History
* General History of the Highlands
* The University of Guelph Library, Archival and Special Collections, has more than 500 Jacobite pamphlets, histories, and literature in its rare books section introduced at https://web.archive.org/web/20100106050248/http://www.lib.uoguelph.ca/resources/archival_%26_special_collections/the_collections/digital_collections/scottish/Jacobite_site_0.htm
* Ascanius; or, the Young Adventurer

## Εξωτερικοί σύνδεσμοι
* 

Κατηγορία:Πολιτικές θεωρίες
Κατηγορία:Ιστορία της Σκωτίας
Κατηγορία:Ιστορία της Αγγλίας
Καρλισμός

Ο **Καρλισμός** (βασκικά: *Karlismo*, καταλανικά: *Carlisme*, γαλικιανά: *Carlismo*, ισπανικά: *Carlismo*) είναι παραδοσιοκρατικό πολιτικό κίνημα στην Ισπανία, το οποίο επιδιώκει τη δημιουργία μιας ξεχωριστής γραμμής της δυναστείας των Βουρβόνων στον ισπανικό θρόνο. Αυτή η γραμμή προέρχεται από τον δον Κάρλος-Μαρία κόμη της Μολίνα (1788-1855) και ιδρύθηκε λόγω της διαφοράς που υπήρξε, όσον αφορά τους νόμους διαδοχής και την εκτεταμένη δυσαρέσκεια με τη γραμμή διαδοχής του Αλφόνσου του Οίκου των Βουρβόνων. Το κίνημα έφτασε στη μεγαλύτερη ακμή του τη δεκαετία του 1830, αλλά ανέκαμψε μετά την ήττα της Ισπανίας στον Ισπανοαμερικανικό Πόλεμο το 1898, όταν η Ισπανία έχασε τα τελευταία σημαντικά υπερπόντια εδάφη, την Κούβα, το Γκουάμ, τις Φιλιππίνες και το Πουέρτο Ρίκο από τις Ηνωμένες Πολιτείες.

Υπήρξε το μοναδικό μαζικό πολιτικό κίνημα της Ισπανίας του 19ου αιώνα και αποτέλεσε σημαντική δύναμη στην ισπανική πολιτική, από το 1833 μέχρι το τέλος του καθεστώτος του Φράνκο το 1975. Ιστορικά διαμορφώθηκε μετά τη φιλοαπολυταρχική επανάσταση του 1820, που επανέφερε τον Φερδινάνδο Ζ΄ στην εξουσία και σταδιακά ρίζωσε στις ισπανικές περιοχές που χαρακτηρίζονταν από φιλομοναρχικά και φιλοθρησκευτικά συναισθήματα και προσκόλληση στις παραδόσεις. Έτσι, το τέως βασίλειο της Ναβάρρας και οι βασκικές επαρχίες μαζί με την ορεινή Καταλονία και Αραγόνα αποτέλεσαν τον παραδοσιακό καρλιστικό πυρήνα. Σταδιακά ο συντηρητισμός των Καρλιστών εξελίχθηκε σε μια απέχθεια προς την εκβιομηχανοποίηση των ανωτέρω περιοχών και τα σοσιαλιστικά κινήματα που προέκυπταν σε πόλεις όπως το Μπιλμπάο και τη Βαρκελώνη. Η ισχύς του κινήματος, ήταν η αιτία πολλών μεγάλων πολέμων κατά τον 19ο αιώνα και αποτέλεσε σημαντικό παράγοντα στον Ισπανικό Εμφύλιο Πόλεμο, τη δεκαετία του 1930.

## Παραπομπές


## Βιβλιογραφία
* Payne, Stanley (2008), *Spain: a unique history*, The University of Wisconsin Press, Γουϊνσκόνσιν.

## Εξωτερικοί σύνδεσμοι

* Modern Carlist groups are:
** Partido Carlista Official page of the Carlist Party, recognizes Carlos Hugo's son as heir, but follows the leftist ideology many Carlists reject
** Comunión Tradicionalista Carlista Official page of the Carlist Traditionalist Communion. Does not endorse formally any claimant
** Comunión Tradicionalista  Official page of the Traditionalist Communion officially supporting Sixtus Henry as regent, also rejects leftist ideology
** Comunión Catolico-Monarquica (Carloctavista) Official page of the Charles VIII Communion, supporting Dominic Charles as claimant
* Carlism as a current topic of discussion in Spanish politics
* Ideological analysis of Carlism
* Extensive historical background
* Album de personajes carlistas con sus biografías, Francisco de Paula Oller, Barcelona, La Propaganda Catalana, Librería de Antonio Quintana y Bové, 1887. Page scans from the Navarrese Digital Library.
* Dios, Patria, Fueros, y Rey: The Story Of The Spanish Carlistas article by Eleonore Villarrubia on Catholicism.org

Κατηγορία:Καρλικοί Πόλεμοι
Κατηγορία:Μοναρχία
Κατηγορία:Εθνικιστικά κινήματα
Κατηγορία:Ιστορία του Καθολικισμού στην Ισπανία
Κατηγορία:Ισπανικός Εμφύλιος
Κατηγορία:Εθνικισμός στην Ισπανία
Μπρους Τ. Χήζεν

Ο **Μπρους Τσαρλς Χήζεν**. ή **Χέιζεν**, (Bruce Charles Heezen) (1924 - 1977) ήταν Αμερικανός γεωλόγος, ωκεανογράφος, καθηγητής του Πανεπιστημίου Κολούμπια.

Με τις ωκεανογραφικές μελέτες του επί των ωκεάνιων λεκανών και ειδικότερα των μεσοωκεάνιων ράχεων του Ατλαντικού έδωσε πολλά γεωλογικά χαρακτηριστικά επί των οποίων βασίστηκε η θεωρία των τεκτονικών πλακών που αποτελεί σήμερα το δόγμα των Γεωεπιστημών.

## Βιογραφία
Γεννήθηκε στο  Βίντον της Αϊόβας στις 11 Απριλίου (1924). Σπούδασε γεωλογία στο Πανεπιστήμιο της Αϊόβα και το 1957 έλαβε το διδακτορικό του από το Πανεπιστήμιο Κολούμπια. Εκεί συνεργάστηκε με την ωκεανογράφο χαρτογράφο Μαίρυ Θαρπ στη χαρτογράφηση της Μεσω-Ατλαντικής υφαλορράχης (Mid-Atlantic Ridge) κατά τη διάρκεια της δεκαετίας του 1950. Με τις λεπτομερείς μελέτες του ανακάλυψε τη μεσοατλαντική ρηξιγενή κοιλάδα, γεγονός που τον έκανε να εγκαταλείψει την παλαιότερη θεωρία της δημιουργίας των Ηπείρων και να συγγράψει πολλές μελέτες βασιζόμενες στη θεωρία των τεκτονικών πλακών.

Ο Μπρους Τσάρλς Χήζεν πέθανε "εν πλω" στις 21 Ιουνίου του 1977 κατά τη διάρκεια έρευνας της ωκεάνιας λεκάνης του Ατλαντικού κοντά στην Ισλανδία επιβαίνοντας του ερευνητικού υποβρυχίου NR-1. Το όνομά του δόθηκε, τιμής ένεκεν, το 1999 στο αμερικανικό ερευνητικό ωκεανογραφικό πλοίο USNS Bruce C. Heezen. 

## Παραπομπές


## Πηγές
* "*Εγκυκλοπαίδεια Πάπυρος Larousse Britannica*" τ.57ος, σ.43
* "*Εγκυκλοπαίδεια Πάπυρος Larousse Britannica*" τ.61ος, σ.93

## Εξωτερικοί σύνδεσμοι
* 

Κατηγορία:Αμερικανοί γεωλόγοι
Κατηγορία:Αμερικανοί ωκεανογράφοι
Κατηγορία:Αμερικανοί συγγραφείς
Κατηγορία:Αμερικανοί πανεπιστημιακοί
Χένρυ Γ. Μέναρντ

Ο **Χένρυ Γουίλιαμ Μέναρντ**, (Henry William Menard) (1920 - 1986) ήταν Αμερικανός γεωλόγος, και ειδικότερα ωκεανογράφος και συγγραφέας.

Με τις ωκεανογραφικές μελέτες του επί της μορφολογίας των πυθμένων ωκεάνιων λεκανών και ειδικότερα του Ατλαντικού έδωσε πολλά γεωλογικά χαρακτηριστικά επί των οποίων βασίστηκε η θεωρία των τεκτονικών πλακών που αποτελεί σήμερα το δόγμα των Γεωεπιστημών.

## Παραπομπές


## Πηγές
* "*Εγκυκλοπαίδεια Πάπυρος Larousse Britannica*" τ.57ος, σ.43

Κατηγορία:Αμερικανοί γεωλόγοι
Κατηγορία:Αμερικανοί ωκεανογράφοι
Κατηγορία:Αμερικανοί συγγραφείς
Βρετανικές Ένοπλες Δυνάμεις

Οι **Ένοπλες Δυνάμεις της Αυτού Μεγαλειότητος** (αγγλικά: *His Majesty's Armed Forces*, περιστασιακά: *Armed Forces of the Crown*, **Ένοπλες Δυνάμεις του Στέμματος**), κοινώς γνωστές ως **Βρετανικές Ένοπλες Δυνάμεις** (British Armed Forces), είναι οι τρεις επαγγελματικές υπηρεσίες ενστόλων του Ηνωμένου Βασιλείου:  Ναυτική Υπηρεσία (απαρτιζόμενη από το Βασιλικό Ναυτικό και το Βασιλικό Σώμα Πεζοναυτών), Βρετανικός Στρατός και η Βασιλική Αεροπορία.

Αρχηγός των Ενόπλων Δυνάμεων της Αυτού Μεγαλειότητος είναι o, Βασίλιάς Κάρολος Γ', στον οποίον τα μέλη των ενόπλων δυνάμεων ορκίζονται υποταγή. Σύμφωνα με το βρετανικό συνταγματικό δίκαιο, οι ένοπλες δυνάμεις είναι υποδεέστερες του Στέμματος. Ωστόσο, σύμφωνα με τη Διακήρυξη των Δικαιωμάτων του 1689 δεν μπορεί να διατηρηθεί μόνιμος στρατός κατά τη διάρκεια της ειρήνης, χωρίς τη συγκατάθεση του Κοινοβουλίου. Το Κοινοβούλιο δίνει τη συγκατάθεσή του κάθε πέντε χρόνια, ψηφίζοντας την Πράξη Ενόπλων Δυνάμεων. Οι ένοπλες δυνάμεις διοικούνται από το Συμβούλιο Άμυνας του Υπουργείου Άμυνας, με επικεφαλής τον υπουργό Άμυνας.

Οι Βρετανικές Ένοπλες Δυνάμεις έχουν επιφορτιστεί με την προστασία του Ηνωμένου Βασιλείου, των υπερπόντιων εδαφών και των εξαρτήσεων του Στέμματος, καθώς και την προώθηση των ευρύτερων συμφερόντων ασφαλείας της Βρετανίας, όπως και την υποστήριξη διεθνών ειρηνευτικών προσπαθειών. Είναι ενεργό και τακτικό μέλος στο ΝΑΤΟ και άλλες συμμαχικές επιχειρήσεις. Η Βρετανία είναι επίσης συμβαλλόμενο μέρος των Αμυντικών Συμφωνιών των Πέντε Δυνάμεων (FPDA). Οι πρόσφατες δραστηριότητες περιλαμβάνουν τους πολέμους στο Αφγανιστάν και το Ιράκ, την παρέμβαση του 2000 στη Σιέρα Λεόνε, τη διατήρηση της ειρήνης στα Βαλκάνια και την Κύπρο, καθώς και τη συμμετοχή στη ζώνη του ΟΗΕ, όσον αφορά την εντολή απαγόρευσης πτήσεων πάνω από τη Λιβύη. Υπερπόντιες φρουρές και εγκαταστάσεις διατηρούνται σε Νήσο Αναλήψεως, Μπελίζ, Μπρουνέι, Καναδά, Ντιέγκο Γκαρσία, Νήσους Φόκλαντ, Γερμανία, Γιβραλτάρ, Κένυα, Κατάρ και στις Περιοχές Κυρίαρχων Βάσεων (Κύπρος).

Το Ηνωμένο Βασίλειο πραγματοποίησε την πρώτη δοκιμή πυρηνικού όπλου, στο πλαίσιο της επιχείρησης τυφώνα το 1952, για να γίνει η τρίτη χώρα στον κόσμο, που προσχωρεί στο καθεστώς της πυρηνικής ενέργειας. Από το 2012, η Βρετανία παραμένει μία από τις πέντε αναγνωρισμένες πυρηνικές δυνάμεις, με σύνολο 225 πυρηνικές κεφαλές. Από αυτές, όχι περισσότερες από 160 έχουν αναπτυχθεί και δραστηριοποιούνται.

## Παραπομπές


## Εξωτερικοί σύνδεσμοι

* 

Κατηγορία:Βρετανικές ένοπλες δυνάμεις
Ρόμπερτ Σ. Ντητς

Ο **Ρόμπερτ Σίνκλαιρ Ντητς**, (Robert Sinclair Dietz) (1914 - 1995) ήταν Αμερικανός γεωφυσικός, γεωλόγος, ωκεανογράφος και συγγραφέας.

Έγινε ιδιαίτερα γνωστός με τις πρωτοποριακές του έρευνες που διενήργησε μαζί με τον επίσης Αμερικανό επιστήμονα και υποναύαρχο Χάρρυ Χ. Χες επί του ωκεάνειου θαλάσσιου πυθμένα. Εξετάζοντας πολλά γεωλογικά χαρακτηριστικά του πεδίου της έρευνάς του τον οδήγησαν να μετονομάσει το πρότυπο του Χες σε "*διεύρυνση ή διάνοιξη του θαλάσσιου πυθμένα*" δίνοντας έτσι αρκετές ικανοποιητικές απαντήσεις επί της θεωρίας των τεκτονικών πλακών, που αποτελεί σήμερα το δόγμα των Γεωεπιστημών.

## Παραπομπές


## Πηγές
* "*Εγκυκλοπαίδεια Πάπυρος Larousse Britannica*" τ.57ος, σ.43

Κατηγορία:Αμερικανοί γεωφυσικοί
Κατηγορία:Αμερικανοί γεωλόγοι
Κατηγορία:Αμερικανοί ωκεανογράφοι
Κατηγορία:Αμερικανοί συγγραφείς
Τζων Τούζο Γουίλσον

Ο **Τζων Τούζο Γουίλσον** (*John Tuzo Wilson*, 24 Οκτωβρίου 1908 - 15 Απριλίου 1993) ήταν Καναδός γεωφυσικός, γεωλόγος και πρύτανης του Πανεπιστημίου της Υόρκης.

Έγινε ευρύτερα γνωστός με παγκόσμια αναγνώριση για τη συμβολή του στην αποδοχή της θεωρίας των τεκτονικών πλακών που αποτελεί σήμερα το δόγμα των Γεωεπιστημών. Συγκεκριμένα με την θεωρία αυτή ερμήνευσε την δημιουργία των νήσων Χαβάη και τις τεκτονικές διεργασίες που συνέβαλαν σ΄ αυτή, εισάγοντας τους όρους: των "*θερμών προβολών*" (hotspots), (επί των ωκεάνιων ηφαιστείων), και τα "*μετασχηματισμένα όρια*" των τεκτονικών πλακών. 

## Βιογραφία
Ο Τούζο Γουίλσον (όπως καθιερώθηκε ν΄ αναφέρεται) γεννήθηκε στις 24 Οκτωβρίου του 1908 στην Οτάβα, Οντάριο. Το 1930 έλαβε πτυχίο φυσικής και γεωλογίας από το Πανεπιστήμιο του Τορόντο και το 1936 διδακτορικό στη γεωλογία από το Πανεπιστήμιο του Πρίνστον. Ακολούθως στον Β' Π.Π. υπηρέτησε στον καναδικό στρατό μετά το τέλος του οποίου ανέλαβε καθηγητής Γεωλογίας στο Πανεπιστήμιο του Τορόντο. Το 1974, ορίσθηκε διευθυντής του Επιστημονικού Κέντρου του Οντάριο και την περίοδο 1983-1986 πρύτανης του Πανεπιστημίου της Υόρκης.

Ο Τ. Τούζο Γουίλσον τιμήθηκε ιδιαίτερα από πολλά πανεπιστημιακά ιδρύματα και ενώσεις. Πέθανε στις 15 Απριλίου του 1993 στο Τορόντο.
Δύο υποθαλάσσια ηφαίστεια καθώς και η περιοδικότητα συστολής διαστολής του ωκεάνιου βυθού φέρουν τιμής ένεκεν το όνομά του (κύκλος Γουίλσον). 

## Παραπομπές


## Πηγές
* "*Εγκυκλοπαίδεια Πάπυρος Larousse Britannica*" τ.57ος, σ.43

## Εξωτερικοί σύνδεσμοι
* 

Κατηγορία:Καναδοί γεωφυσικοί
Κατηγορία:Καναδοί γεωλόγοι
Κατηγορία:Καναδοί συγγραφείς
Κατηγορία:Καναδοί πανεπιστημιακοί
Demonic

***Demonic*** είναι ο τίτλος του έβδομου στούντιο άλμπουμ του αμερικάνικου thrash metal συγκροτήματος Testament, το οποίο κυκλοφόρησε στις 9 Ιουνίου του 1997 μέσω της δισκογραφικής εταιρείας "Burnt Offerings Records". Ο δίσκος επανεκδόθηκε από την "Spitfire Records" το 2000.

Ο ήχος του συγκροτήματος παρουσίασε μία μεταστροφή προς βαρύτερα ιδιώματα, με τις death metal επιρροές να ξεχωρίζουν. Τα τύμπανα ανέλαβε ο Τζην Χόγκλαν και το μπάσο ο Ντέρικ Ραμίρεζ, ενώ ο Έρικ Πίτερσον παρέμεινε ο μοναδικός κιθαρίστας των Testament μετά την αποχώρηση του Άλεξ Σκόλνικ, αν και στο "*New Eyes of Old*" συμμετείχε ο Γκλεν Αλβελάις.

Το εξώφυλλο του άλμπουμ είναι δημιουργία του Ντέιβ ΜακΚιν και απεικονίζει ένα αφρικανικό εξορκισμό, όπου μία ξύλινη μάσκα φοριέται στο κεφάλι του δαιμονισμένου και μετά περνούν καρφιά μέσα από αυτήν διώχνοντας το κακό πνεύμα.

## Τραγούδια του δίσκου
**1. Demonic Refusal** *(Billy, Peterson, Ramirez)* - 5:21
**2. The Burning Times** *(Billy, Peterson, Ramirez)* - 5:15
**3. Together as One** *(Billy, Peterson)* - 4:17
**4. Jun-Jun** *(Billy, Peterson, Ramirez)* - 3:43
**5. John Doe**(Billy, Peterson)* - 3:11<br />
*'6. Murky Waters** ''(Christian, Peterson)'' - 3:00<br />
**7. Hatreds Rise** ''(Billy, Peterson)'' - 3:15<br />
**8. Distorted Lives** ''(Billy, Peterson)'' - 3:36<br />
**9. New Eyes of Old** ''(Billy, Peterson, Alvelais)'' - 3:00<br />
**10. Ten Thousand Thrones** ''(Billy, Peterson)'' - 4:37<br />
**11. Nostrovia** ''(Billy, Peterson, Ramirez)'' - 1:32

==Τα μέλη των Testament==
Οι μουσικοί οι οποίοι ηχογράφησαν το "''Demonic''" είναι οι εξής:<br />
* **Τσακ Μπίλι** - [[Φωνητική|φωνητικά]]
* **Έρικ Πίτερσον** - [[κιθάρα]]
* **Ντέρικ Ραμίρεζ** - [[μπάσο]]
* **Τζην Χόγκλαν** - [[τύμπανα]]
* **Γκλεν Αλβελάις*' - [[κιθάρα]] στο "*New Eyes of Old''"

## Παραπομπές


## Πηγές
* Demonic - Testament | Songs, Reviews, Credits, Awards | AllMusic
* Testament - Demonic (album review) | Sputnikmusic
* Testament - Demonic - Reviews - Encyclopaedia Metallum: The Metal Archives

Κατηγορία:Δισκογραφία των Testament
Κατηγορία:Άλμπουμ του 1997
Κατηγορία:Εξορκισμός
Λυν Ρ. Σάικς

Ο **Λυν Ρ. Σάικς**, (Lynn R. Sykes) (1937) είναι Αμερικανός γεωλόγος και σεισμολόγος, καθηγητής στο Πανεπιστήμιο Κολούμπια.

Ο Δρ Λυν Σάικς γεννήθηκε στις 16 Απριλίου (1937) στο Πίτσμπουργκ, Πενσυλβάνια. Από νεαρή ηλικία άρχισε να δείχνει ενδιαφέρον στις Γεωεπιστήμες. Σπουδάζοντας γεωλογία και γεωφυσική, το 1965  απέκτησε διδακτορικό Γεωλογίας από το Πανεπιστήμιο Κολούμπια.
Παράλληλα με τις έρευνες και μελέτες επί των σεισμικών δραστηριοτήτων εκ πυρηνικών δοκιμών που ήταν το κύριο αντικείμενό του, όπου και έλαβε πολλές διακρίσεις, συγκέντρωσε ένα πλούσιο υλικό περί των φυσικών σεισμικών δραστηριοτήτων του ωκεάνιου βυθού. Από την ανάλυση αυτών διαπιστωνόταν ότι τα στοιχεία του συμφωνούσαν απόλυτα με τις διευθύνσεις των κινήσεων των τεκτονικών πλακών και ειδικά στα ρήγματα μετασχηματισμού, όπως μέχρι τότε είχε εκθέσει ως υπόθεση ο Τζων Τούζο Γουίλσον. Τα αποτελέσματα των ερευνών αυτών εκθέτοντάς τα το 1965 ενίσχυσαν ακόμα περισσότερο τη θεωρία των τεκτονικών πλακών που αποτελεί σήμερα το δόγμα των Γεωεπιστημών.

Ο Dr Σάικς έχει συγγράψει ή συμμετάσχει στη συγγραφή σε περισσότερα από 130 επιστημονικά συγγράμματα. Σήμερα  εργάζεται ως Ομότιμος Καθηγητής Γεωεπιστημών και Περιβαλλοντικών Επιστημών στο Πανεπιστήμιο Κολούμπια.

Ο Δρ Σάικς ζει μόνιμα στο Palisades, Νέα Υόρκη με τη σύζυγό του, Κάθρην Μαχόνευ Σάικς (Kathleen Mahoney Sykes).

## Παραπομπές


## Πηγές
* "*Εγκυκλοπαίδεια Πάπυρος Larousse Britannica*" τ.57ος, σ.43

Κατηγορία:Αμερικανοί γεωλόγοι
Κατηγορία:Αμερικανοί σεισμολόγοι
Κατηγορία:Αμερικανοί συγγραφείς
Κατηγορία:Αμερικανοί πανεπιστημιακοί
Midnight Lightning

***Midnight Lightning*** είναι ο τίτλος του στούντιο άλμπουμ του Τζίμι Χέντριξ το οποίο περιέχει ηχογραφήσεις που πραγματοποίησε από το 1968 μέχρι το 1970 και κυκλοφόρησε μέσω της δισκογραφικής εταιρείας "Reprise Records" στην Αμερική και μέσω της "Polydor Records" στην Ευρώπη το Νοέμβριο του 1975.

Αυτός ήταν ο δεύτερος δίσκος με ηχογραφήσεις του Χέντριξ, ο οποίος κυκλοφόρησε σε παραγωγή των Άλαν Ντάγκλας και Ντόνι Μποντζιόβι. Οι αρχικές ηχογραφήσεις πραγματοποιήθηκαν μετά την διάλυση των Experience, με τον Μπίλι Κοξ  στο μπάσο και τον Μπάντι Μάιλς στα τύμπανα, αλλά ο Άλαν Ντάγκλας προσέλαβε μουσικούς για να κάνει overdub στις παλιότερες ηχογραφήσεις, γεγονός που κατακρίθηκε.

Το άλμπουμ σκαρφάλωσε στο Top-50 και στις δύο πλευρές Ατλαντικού.

## Τραγούδια του δίσκου

## Θέσεις τσαρτ
***Midnight Lightning*** *(άλμπουμ)*

***Επίσημη κυκλοφορία: [[Νοέμβριος]] [[1975]]***

## Τα μέλη του συγκροτήματος
Οι μουσικοί οι οποίοι ηχογράφησαν το "*Midnight Lightning*" είναι οι εξής:

* **[[Τζίμι Χέντριξ]]** - κιθάρα, φωνητικά
* **[[Μιτς Μίτσελ]]** - τύμπανα στο "*Hear My Train a Comin' *"

;*Επιπλέον συμμετοχές (1975)*
* **Τζεφ Μιρόνοφ** - κιθάρα
* **Λανς Κουίν** - κιθάρα
* **Άλαν Σβάρτσμπεργκ** - τύμπανα
* **Μπομπ Μπάμπιτ** - μπάσο
* **Τζίμι Μέλεν** - κρουστά
* **Μπάρμπαρα Μάσεϊ** - φωνητικά
* **Μαρίθα Στιούαρτ** - φωνητικά
* **Βίβιαν Τσέρι** - φωνητικά
* **Μπάντι Λούκας** - φυσαρμόνικα

## Παραπομπές


## Πηγές
* Midnight Lightning - Jimi Hendrix | Songs, Reviews, Credits, Awards | AllMusic
* Midnight Lightning: Jimi Hendrix and the Black Experience
* Jimi Hendrix Midnight Lightning « Classic Rock Review

Κατηγορία:Δισκογραφία του Jimi Hendrix
Κατηγορία:Άλμπουμ του 1975
Ράινμπεργκ

Το **Ράινμπεργκ** (γερμ.: *Rheinberg*) είναι πόλη στην περιφέρεια Βέζελ της Βόρειας Ρηνανίας-Βεστφαλίας στη Γερμανία. Βρίσκεται στην αριστερή όχθη του Ρήνου, περίπου 10 χιλιόμετρα βόρεια από το Μερς και 15 χιλιόμετρα νότια του Βέζελ.

Αποτελείται από τα δημοτικά διαμερίσματα του Rheinberg, Borth, Budberg και Orsoy. Έχει έκταση περίπου 75 τ. χλμ. και πληθυσμό 30.610 κατοίκων το 2013.

Ο Πρίγκηπας Ρούπερτ του Ρήνου έλαβε εδώ μέρος στις πρώτες του μάχες, συμμετέχοντας στην πολιοιρκία του Ράινμπεργκ στο πλευρό του Πρίγκηπα Φρειδερίκου της Οράγγης, στα 1633. Περίπου έναν αιώνα αργότερα, στις 12 Ιουνίου 1758, διεξήχθη η Μάχη του Ράινμπεργκ κατά τη διάρκεια του Επταετούς πολέμου.

Το Ράινμπεργκ είναι η πατρίδα του μοντέλου Κλάουντια Σίφερ, που ενίοτε διαμένει στο Ξάντεν, μια ιστορική πόλη που βρίσκεται περίπου 15 χιλιόμετρα μακριά από το Ράινμπεργκ. Είναι επίσης πατρίδα της Ιζαμπέλ Βερτ, η οποία είναι αθλήτρια της ιππασίας, παγκόσμια πρωταθλήτρια του ντρεσάζ.

## Παραπομπές


## Εξωτερικοί σύνδεσμοι

*Επίσημη σελίδα 

Κατηγορία:Πόλεις της Βόρειας Ρηνανίας-Βεστφαλίας
Αρχώνδας

Με το όνομα **Αρχώνδας** αναφέρεται στην αρχαία ελληνική μυθολογία ένας σύμμαχος των Ηρακλειδών, που μνημονεύεται από τους αρχαίους τραγικούς ποιητές. Σύμφωνα με τα Σχόλια στον Ευριπίδη (*[[Φοίνισσαι (τραγωδία)|Φοίνισσαι]]* 1377) και στον Σοφοκλή (*[[Αίας (τραγωδία)|Αίας]]* 17), αλλά και στο «Λεξικό του Σουίδα» (στο λήμμα *κώθων*), ο Αρχώνδας εισήγαγε πρώτος στην Ελλάδα την τυρηννική σάλπιγγα.

## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* (Χάρη Πάτση), τόμος 7, σελ. 20

Αρχωνδας
Ενιαίο κράτος

Το ενιαίο κράτος αποτελεί τύπο συγκεντρωτικού κράτους στο οποίο σε αντίθεση με τις ομοσπονδίες υπάρχει μία κυβέρνηση χωρίς να υπάρχουν αντίστοιχες τοπικές σε περαιτέρω κρατίδια που να αποτελούν την χώρα. Κάθε ενιαίο κράτος έχει δικό του σύστημα αποκέντρωσης όμως η κάθε τοπική αυτοδιοίκηση διοικεί με τρόπο τον οποίο δεν διασπάται η ενότητα του κράτους. Αντιθέτως, σε κάθε ομοσπονδιακό κράτος οι αρμοδιότητες κάθε τοπικής κυβέρνησης είναι αυξημένες και η επιρροή της ομοσπονδιακής κυβέρνησης είναι περιορισμένη. Επίσης αν κάποιο κράτος το οποίο αποτελείται ή περιέχει στην επικράτεια του αυτόνομες περιοχές, δεν είναι απαραίτητο να είναι ομοσπονδιακό κράτος. Όπως το Ηνωμένο Βασίλειο, η Κίνα, η Ουκρανία κι άλλες. Η Ελλάδα από τον καιρό της ανεξαρτησίας της αποτελεί ενιαίο κράτος καθώς επίσης διαθέτει και μία αυτόνομη περιοχή το Άγιο όρος.

## Ενιαία κράτη
* Αγία Λουκία
* Άγιος Βικέντιος και Γρεναδίνες
* Αζερμπαϊτζάν
* Αίγυπτος
* Αϊτή
* Ακτή Ελεφαντοστού
* Αλβανία
* Αλγερία
* Ανατολικό Τιμόρ
* Ανγκόλα
* Αρμενία
* Αφγανιστάν 
* Βανουάτου
* Βατικανό
* Βιετνάμ
* Βολιβία
* Βόρεια Κορέα
* Βόρεια Μακεδονία
* Βουλγαρία
* Γαλλία
* Γεωργία
* Γκάμπια
* Γκαμπόν
* Γκάνα
* Γουατεμάλα
* Γουιάνα
* Γουινέα
* Γουινέα-Μπισάου
* Γρενάδα
* Δανία
* Δημοκρατία της Κίνας
* Δομινικανή Δημοκρατία
* Ελ Σαλβαδόρ
* Ελλάδα
* Ερυθραία
* Εσθονία
* Εσουατίνι
* Ζάμπια
* Ζιμπάμπουε
* Ηνωμένο Βασίλειο
* Ιαπωνία
* Ινδονησία
* Ιορδανία
* Ιράν
* Ισημερινή Γουινέα
* Ισημερινός
* Ισλανδία
* Ισπανία
* Ισραήλ
* Ιταλία
* Καζακστάν
* Καμερούν
* Καμπότζη
* Κατάρ
* Κεντροαφρικανική Δημοκρατία
* Κένυα
* Κιργιζία
* Κιριμπάτι
* Κολομβία
* Κονγκό-Κινσάσα
* Κονγκό-Μπραζαβίλ
* Κόστα Ρίκα
* Κούβα
* Κουβέιτ
* Κροατία
* Κύπρος
* Λαϊκή Δημοκρατία της Κίνας
* Λάος
* Λεσόθο
* Λετονία
* Λευκορωσία
* Λίβανος
* Λιβερία
* Λιβύη
* Λιθουανία
* Λίχτενσταϊν
* Λουξεμβούργο
* Μαδαγασκάρη
* Μαλάουι
* Μαλδίβες
* Μάλι
* Μάλτα
* Μαρόκο
* Μαυρίκιος
* Μαυριτανία
* Μαυροβούνιο
* Μιανμάρ
* Μογγολία
* Μοζαμβίκη
* Μολδαβία
* Μονακό
* Μπανγκλαντές
* Μπελίζ
* Μπενίν
* Μποτσουάνα
* Μπουρκίνα Φάσο
* Μπουρούντι
* Μπουτάν
* Μπρουνέι
* Ναμίμπια
* Ναουρού
* Νέα Ζηλανδία
* Νησιά Μάρσαλ
* Νησιά Σολομώντα
* Νίγηρας
* Νικαράγουα
* Νορβηγία
* Νότια Αφρική
* Νότια Κορέα
* Ντομίνικα
* Ολλανδία
* Ομάν
* Ονδούρα
* Ουγγαρία
* Ουγκάντα
* Ουζμπεκιστάν
* Ουκρανία
* Ουρουγουάη
* Παλαιστίνη
* Παλάου
* Παναμάς
* Παπούα Νέα Γουινέα
* Παραγουάη
* Περού
* Πολωνία
* Πορτογαλία
* Πράσινο Ακρωτήριο
* Ρουάντα
* Ρουμανία
* Σαμόα
* Σαν Μαρίνο
* Σάο Τομέ και Πρίνσιπε
* Σαουδική Αραβία
* Σενεγάλη
* Σεϋχέλλες
* Σιγκαπούρη
* Σιέρα Λεόνε
* Σλοβακία
* Σλοβενία
* Σουηδία
* Σουρινάμ
* Σρι Λάνκα
* Συρία
* Ταϊλάνδη
* Τανζανία
* Τατζικιστάν
* Τζαμάικα
* Τζιμπουτί
* Τόγκο
* Τόνγκα
* Τουβαλού
* Τουρκία
* Τουρκμενιστάν
* Τρινιντάντ και Τομπάγκο
* Τσαντ
* Τσεχία
* Τυνησία
* Υεμένη
* Φιλιππίνες
* Φινλανδία
* Φίτζι
* Χιλή

## Δείτε επίσης
* Ομοσπονδιακό κράτος
* Συγκεντρωτική διοίκηση
* Πολιτική οικονομία

## Πηγές

Κατηγορία:Διεθνές Δίκαιο
Αρώνης

Το ελληνικό επώνυμο **Αρώνης** μπορεί να αναφέρεται σε κάποιο από τα παρακάτω πρόσωπα:

* Αντώνης Αρώνης (γενν. 1957), υδατοσφαιριστής
* Θάνος Αρώνης (γενν. 1930), ηθοποιός και ποιητής
* Θεόδωρος Αρώνης (1903-1956), ηθοποιός 
* Νικόλαος Αρώνης (1895-1986), πολιτικός επιστήμονας και νομάρχης

## Δείτε επίσης
* Μαίρη Αρώνη (1914-1992), ηθοποιός
ΕΡΤ Ηρακλείου

Ο **Ραδιοφωνικός Σταθμός Ηρακλείου** (**ΕΡΤ Ηρακλείου**) είναι ο τοπικός ραδιοφωνικός σταθμός της ΕΡΑ στο Ηράκλειο.

## Ιστορικό
Ξεκίνησε να λειτουργεί για πρώτη φορά το 1972 στα μεσαία κύματα, ως ραδιοφωνικός σταθμός της ΥΕΝΕΔ, με πομπό ισχύος 10 KW, ενώ το 1982 υπάγεται στην ΕΡΤ2. Το 1990 εκπέμπει για πρώτη φορά και στα FM με πομπό ισχύος 10KW και το 1995 αποκτά και δεύτερο πομπό ισχύος 5KW που το 2001 αντικαθίσταται από πομπό επίσης ισχύος 10KW.

Από το 2007, εκπέμπει στους 97.5 FM με πομπό ισχύος 2 KW και ο οποίος βρίσκεται στην περιοχή της Ρογδιάς - σε αντικατάσταση του πομπού στη θέση Βασιλικός - καλύπτοντας την πόλη του Ηρακλείου και τα βόρεια όρια του νομού  και στους 105.6 FM με πομπό ισχύος 10ΚW και ο οποίος βρίσκεται στην περιοχή Χάρακα, στη θέση Αχεντριάς, καλύπτοντας τα νότια τμήματα του Νομού Ηρακλείου.

Παλαιότερα εξέπεμπε στο νομό Λασιθίου, στους 105.3 FM με πομπό ισχύος 2 KW, που βρίσκεται στη θέση Σταυρός Νεάπολης και στους 89.9 FM με πομπό ισχύος 2 KW, που βρίσκεται στη θέση Χαμέζι από όπου εκπέμπει σήμερα το ΕΡΤnews Radio.

Η **ΕΡΤ Ηρακλείου** εκπέμπει καθημερινά 6 ώρες ημερησίως ενώ τις υπόλοιπες ώρες δικτυώνεται με τα κεντρικά προγράμματα της ΕΡΑ. Το τοπικό του πρόγραμμα περιλαμβάνει ενημερωτικές, μουσικές, πολιτιστικές, αθλητικές, κοινωνικές, εθελοντικές, επιστημονικές και άλλων ειδών εκπομπές.

Συνεργάζεται με την Περιφέρεια Κρήτης, το Δήμο Ηρακλείου και άλλους φορείς με ανάληψη πρωτοβουλιών που αφορούν, σε ζωντανές μεταδόσεις, χορηγίες επικοινωνίας καθώς και στην οργάνωση εκδηλώσεων (συναυλίες, προβολή ταινιών, ραδιομαραθώνιοι και λοιπά).

Στις 11 Ιουνίου 2013 η ΕΡΤ Ηρακλείου συνέχιζε την λειτουργία της με τις 15 τοπικές ΕΡΑ σε όλη την Ελλάδα και μέσω του ertopen.com.

Ωστόσο, στις 28 Απριλίου 2015 ψηφίστηκε από τη Βουλή ο νόμος για την επαναλειτουργία της ΕΡΤ, η οποία έγινε στις 11 Ιουνίου 2015, δύο χρόνια μετά το μαύρο, με όλες σχεδόν τις δομές της, συμπεριλαμβανομένης και της ΕΡΑ Ηρακλείου αλλάζοντας το όνομά της σε ΕΡΤ Ηρακλείου.

Επίσης σαν τηλεοπτικός σταθμός Κρήτης διαθέτει τηλεοπτικό studio ενώ παρέχει καθημερινά τηλεοπτικά ρεπορτάζ & ζωντανές συνδέσεις από όλη την Κρήτη για τις ανάγκες των δελτίων ειδήσεων και των εκπομπών της ΕΡΤ.

## Παραπομπές


## Εξωτερικοί σύνδεσμοι
*Άκου την ΕΡΤ Ηρακλείου
*Ακούστε ζωντανά στο ERT echo
*Επίσημη ιστοσελίδα
*Επίσημο ιστολόγιο της ΕΡΤ Ηρακλείου

Κατηγορία:Ελληνική Ραδιοφωνία
Ασκληπιάδης

Με το όνομα **Ασκληπιάδης** αναφέρονται από την αρχαιότητα οι γιοι ή απόγονοι του Ασκληπιού και κατ' επέκταση όλοι οι γιατροί. Εκτός αυτής της γενικής σημασίας, το όνομα αυτό έφεραν και τα παρακάτω ιστορικά πρόσωπα της αρχαιότητας:

* Ασκληπιάδης ο Αλεξανδρεύς (5ος αι. μ.Χ.), νεοπλατωνικός φιλόσοφος
* Ασκληπιάδης ο Απαμεύς, φιλόσοφος
* Ασκληπιάδης ο ιστορικός, όνομα τριών διαφορετικών ιστορικών
* Ασκληπιάδης ο κυνικός (4ος αι. μ.Χ.), κυνικός φιλόσοφος
* Ασκληπιάδης ο Μενδήσιος (1ος αι. μ.Χ.), γραμματικός
* Ασκληπιάδης ο Μυρλεανός (αρχές 1ου αι. π.Χ.), γραμματικός
* Ασκληπιάδης ο Προυσαεύς (1ος αι. π.Χ.), φυσιολόγος και ιατρός
* Ασκληπιάδης ο Σάμιος (3ος αι. π.Χ.), επιγραμματοποιός
* Ασκληπιάδης ο Τραγιλεύς (4ος αι. π.Χ.), μυθογράφος
* Ασκληπιάδης ο Φαρμακίων ή ο νεότερος (1ος αι. μ.Χ.), ιατρός
* Ασκληπιάδης ο Φλιάσιος (4ος αι. π.Χ.), φιλόσοφος